=== Organisatorisk virke ===
Olga Meisner-Jensen blev i sit liv fagligt meget aktiv. Hun var blandt 25 underskrivere på en indbydelse til stiftelsen af [[Kvindelige Kunstneres Samfund]] i februar 1916, og hun blev valgt ind i den konstituerede bestyrelse og senere i årene 1922-1924.<ref>Meisner-Jensen, Olga af kunsthistoriker Sofie Olesdatter Bastiansen, ''I forhandling med arkivet - fortællinger om kunstnerforeningen Kvindelige Kunstneres Samfund fra perioden 1916-1961,'' speciale i kunsthistorie ved Institut for Kunst- og Kulturvidenskab, ved Københavns Universitet, 2015. Bilag 1 til Biografiske data over nævnte kunstnere i specialet.</ref> Olga Meisner-Jensen havde i januar 1910 sammen med [[Agnes Slott-Møller]], [[Bertha Dorph]] og [[Anna Ancher]] søgt om optagelse i Malende Kunstneres Sammenslutning, som var den mest indflydelsesrige kunstnerorganisation i tiden, men som imidlertid ikke optog kvinder som medlemmer. Så de blev alle, herunder også Anna Ancher, nægtet adgang til indflydelse gennem denne organisation. Anna Ancher, Bertha Dorph og Olga Meisner-Jensen samt hendes svigerinde Karen Meisner-Jensen skrev i 1916 under på indbydelsen sammen med blandt andre Ebba Carstensen, [[Marie Henriques]] og [[Anne Marie Carl Nielsen|Anne Marie Carl-Nielsen]].<ref>Marie Laulund ''Pionergenerationen - Da Kvindelige Kunstneres Samfund blev til,'' s. 32, samt note 30, s. 42, i ''100 års øjeblikke - Kvindelige Kunstneres Samfund''. Red. Charlotte Glahn og Nina Marie Poulsen. Udgivet af Kvindelige Kunstneres Samfund i samarbejde med forlaget Saxo 2014. {{ISBN|978 87 7081 041 8}} </ref>
Personbillede_savnes Kunst Maleri